<classify> JACKLINELAIZER, ARUSHA SIMBA imeendeleza hasira zake baada ya jana kuibukana ushindi wa bao 1-0 dhidi ya Singida United, katika mchezo wa Ligi Kuu Tanzania Bara uliochezwa Uwanja wa Sheikh AmriAbeid, jijini hapa. Katika mchezo huo, uliochezeshwa na mwamuziAhmad Simba kutoka mkoani Kagere, bao pekee la Simba lilifungwa na MirajiAthumani. Matokeo hayo, yameiwezesha Simba kufikishapointi 18 baada ya kucheza mchezo sita huku ikiendelea kufukuzia rekodi yamsimu wa 2009, ambao walichukua ubingwa bila kufungwa. Simba walipata ushindi wa tatu wakiwa ugenini baada ya kuifunga Kagera Sugarmabao 3-0 kwenye Uwanja wa Kaitaba, mjini Bukoba, kabla ya kupata ushindiwa mabao 2-0 dhidi ya Biashara Unitedkatika mchezo uliochezwa Uwanja waKarume mjini Musoma . Katika mchezo wa jana, ukuanza kwa kasi hukukila timu ikisaka bao la mapema, lakini milango ilionekana ni migumu. Hata hivyo, mchezaji wa Singida United, Gilbert Mbweni alionyeshwa kadi ya njano kwakosa la kumchezea madhambi beki wa Simba Haruna Shamte. Simba walifanikiwa kupata bao dakika ya 42 kupitia kwa Athuman, baada ya bekiwa timu hiyo, Pascal Wawa kumtangulizia pasi ndefu na kupiga shuti lililokwendamoja kwa moja wavuni. Mshambuliaji wa Simba, Meddie Kagere alikosabao la wazi dakika ya 49, baada ya kupenyezewa pasi safi na Deo Kanda, lakini alipaisha shuti lake. Wawa aliyepanda mbele kusaidia mashambilizialikosa bao dakika ya 54, baada ya kupokea pasi kutoka kwa kiungo MzamiruYassin, lakini alipaisha shuti lake. Dakika ya 60 Said Ndemla wa Simba alishindwa kufunga baada ya kufumbuashuti kali ambalo lililishia mkononi mwa kipa wa Singida United, Mkumbo Mfasiri. Singida United walifanikiwa kufanya shambulizi nzuri dakika ya 68 , lakini walikosa umakini wa kufunga. Mwamuzi Simba, alimwonesha kadi ya njano bekiwa timu ya Simba, Gadiel Michael dakikaya 73 kutokana na kuchelewesha kurusha mpira. Rashid Juma aliyetokea benchi kuchukua nafasiya Kanda alijaribu kupiga shuti la kichwa, baada ya Ndemla kuingiza krosikati, lakini kipa wa Singida alituliza na kuokoa hatari hiyo. Singida United; Mkumbo Msafiri, George WawaGilbert Mbweni, Daud Mbweni, Meshaki KibonaHimid Suleiman dk.89, DavidNartey, Elinyesi Sumbi, Jonathan DakaEmmanuel Manya dk. 46, Pascal Ndaga,Stephano Opoku na Ismail Ally. Simba; Aishi Manula, Haruna Shamte, GadielMichael, Erasto Nyoni, Paschal Wawa, Said Ndemla, Deo KandaRashid Juma dk.71, Mzamiru Yassin, Meddie Kagere, Ibrahim AjibHassan Dilunga dk. 50 naMiraj Athuman Gerson Fraga dk. 80. Mchezo mwingine uliochezwa Uwanja wa Mabatini,mkoani Pwani, Ruvu Shooting iliibuka naushindi wa bao 1-0 dhidi ya Azam, wakatitimu ya Biashara United ikiifunga Namungo bao 1-0 kwenye Uwanja wa Karume,Musoma. Timu ya Mwadui ilitoka sare ya mabao 2-2 na JKTTanzania kwenye Uwanja wa Kambarage, mjini Shinyanga na Coastal Union iliondokana ushindi wa bao 1-0 dhidi Lipuli kwenye Uwanja wa Samora, mkoani Iringa.  <topic>: MICHEZO 